Nóg ŉ rekord vir SA se WaydeWayde Van Niekerk tydens die Golden Spike-atletiekbyeenkoms in Ostrava, Tsjeggië (28 Junie 2017). Foto: AP Photo/Petr David Josek Van Niekerk het die Amerikaner Michael Johnson se vorige rekord aan flarde gehardloop in ŉ tyd van 30.81 sekondes. Johnson het in 2000 die 300m-wedloop in 30.85 sekondes voltooi. Die 24-jarige Van Niekerk kan homself egter nie roem op nog ŉ wêreldrekord nie aangesien die 300m-afstand nie as ŉ amptelike Olimpiese item beskou word nie. Van Niekerk is die Olimpiese wêreldrekordhouer vir die 400m wat hy verlede jaar in Rio in 43,03 sekondes mee goud losgeslaan het. Clarence Munyai, ook van Suid-Afrika, het in dieselfde item die wêreld se beste junior tyd nog ooit gehardloop deur in 31,61 sekondes oor die wenstreep te pyl.